สปอร์ตไบก์

สปอร์ตไบก์ (อังกฤษ: Sport Bike) คือรถจักรยานยนต์ประเภทหนึ่งที่ได้รับการออกแบบและพัฒนาสมรรถนะมาเพื่อเน้นการขับขี่ที่ความเร็วสูงและการควบคุมที่แม่นยำ เหมาะสำหรับการใช้งานในสนามแข่งขันทางเรียบ หรือบนถนนที่ต้องการสมรรถนะสูงเป็นพิเศษ รถประเภทนี้มักมีสมรรถนะของเครื่องยนต์และช่วงล่างที่สูงกว่ารถจักรยานยนต์ประเภทอื่น ๆ อย่างเห็นได้ชัด

ลักษณะเด่นของสปอร์ตไบก์ ได้แก่:
 ท่าขับขี่ ผู้ขับขี่จะต้องอยู่ในท่ากึ่งนั่งกึ่งหมอบ (forward-leaning posture) เพื่อลดแรงต้านอากาศและช่วยให้สามารถควบคุมรถที่ความเร็วสูง รวมถึงการถ่ายเทน้ำหนักเพื่อการเข้าโค้งได้อย่างมีประสิทธิภาพ
 เครื่องยนต์ มักเป็นเครื่องยนต์ที่มีรอบจัดและให้กำลังสูง
 ช่วงล่าง ระบบกันสะเทือนและเบรกได้รับการออกแบบมาเพื่อรองรับการขับขี่ด้วยความเร็วสูงและการควบคุมที่เฉียบคม

 ประเภท 
สปอร์ตไบก์สามารถแบ่งย่อยตามขนาดและสมรรถนะของเครื่องยนต์ได้เป็นประเภทต่าง ๆ ดังนี้

 ไลต์เวต (Lightweight) หรือสปอร์ตไบก์ขนาดเล็ก (โดยทั่วไปเครื่องยนต์ไม่เกิน 400 ซีซี)
 มิดเดิลเวต (Middleweight) หรือสปอร์ตไบก์ขนาดกลาง (โดยทั่วไปเครื่องยนต์ 400-750 ซีซี)
 ซูเปอร์ไบก์ (Superbike) หรือสปอร์ตไบก์ขนาดใหญ่ (โดยทั่วไปเครื่องยนต์ 750 ซีซีขึ้นไป)

 ดูเพิ่ม 
 รถจักรยานยนต์
 การแข่งรถทางเรียบ
 ประเภทของจักรยานยนต์

 อ้างอิง 

หมวดหมู่:ประเภทของจักรยานยนต์